
CწთIიმ!I C0068 0! C680I018 (7'' მIIICI8) ძ6ჩი68§ CIIIი68. /#CC0I90Iი9 (0 LიI§ მIVCI6 თმIი 6I6ოციL 0, მ CIIთ8 I§ მი 
მCხ0ი. /##CL0ი I§ მI50 ILC6 წI5§I მიძ (ი8 თ05( Iთი00ILმი! 6I)8ო68ი! 0! მCLI§ I6V§ Iი C680I9Iმი CIIთIიმI I8VM. Iი. L6I§ 
Cმ50, მCI0ი IიCIV98§ ი0L 0LIIV 6წIთIიმ! 8მCLVIVV, ხVL მI50 CIIთდIიმI IიმCხ0ი. /#ღCC0I0Iი9 (0 C80I0!8ი CMIთIიმ!I IმVV, 
Lი6I68 მI68 LVV0 I0IIი§ 01 IიმCხ0ი: VV0ICმI IიმC00ი მიძ (IX09 IიმCI0ი. MIX6ძ IიმCხ0ი I§ ოთყნი თ0I8 58000V§5 CIIთ8 
(იმი VV0ICმI IიმCხ0ი. VVჩII8 0VმIIIMVIი9ძ IიმCწ0ი LC6 ით08§ Iთიი'მი( I9§5Vყ6 I5 LI6 0ხIIძმწს0ი 0ი მC'ხ0ი, V/ი68Lი6! I 
VV95 ხ8CმV56 0! 0I0I655!0ი, 0I6VI0ოCV§ მCI0ი 0I 508CI8მI I6I8ხ0ი5 VVILი (1ი8 VICILIი. 

Iი8 I65068!ICჩ IიCIV968§ ძ6L8II6ძ ICVICVV 0( C660I9Iმი CIIთIიმ! IმVV Iი (ი8 ჩ6I0 0, 0VმIIIC8ხ0ი 0 CითIიმ!I IიმC- 
ყწი0ი. C680I0I8 ხ8I0იძ§ (0 C60იწი8ი(მI IმVV =V5(6(ი. Iიჩ6CI68 I5 ხI90 9III86I8ი08 Iი LიI§ MI6I0 ხ68LVV68ი 60ისი68/L8მ!| IმVV 
§5V5(86ი მიძ Cე0ოოთ0ი IმVV 5V5'8-ი. Iი C0იწი68იLმ! CI თIიმ! IმVV =V5'8(ი, 6V6IV LV068 0! IიმCხ0ი I§ მ CIMIო6, VVიII8 
Iი 60ოოთ0ი IმVV 5V518Iი, LV0ICმI IიმCM0ი§, IIMX8 |8მVIიძ 068I50ი VVIIიძსL ი68I0 Iი ძმიძ8ჩ”, I5 ი0I მ CM” თ8. MმIი მIთ 
0 CI თიIიმI IმV/ I§ I0C 8მV0I0 ჩმწთ 0 §ყCჩ V8IV65 IIM6 III6, M66ძ0-ი 6LC. Iი-8L5 VV(V ILI5 Iთი00IL8მიL 10 0I6V68ი( §ყCიჩ 
იმ”ი§. Iი68 (658მICჩ IიCIV98§ მიმIV7Iი9 0! LMI§5 9III6(8ი08§5. 

Iი8 ი05 Iთ00IL8მი( I55V6 VVიII6 თVმIIჩCმხეი 0 IიმCხ0ი I5 0IმCVC6 0! C80I9!I8ი §5ს0I8068 CიIIIL. §0, (ი6 I6- 
§68მICჩ IიCIV9685 ძ6CL8II6ძ ICVICVV 0, C660I9|მი §ს0I8-ი6 C0სIL ძ8CI5|0ი§ Iი L6I§ ჩ6I1ძ. 

10 §ყხით სი, (ი8 I86§08!Cჩ IიCIV968§ ICIIოCVVIიძ I55V6§: I660I6LCმI I656მ!Cი 0ი 0VმIIICმხ0ი 0! IიმCხ0ი, 0I8მCLCმ! 
(6800ოთო8იძმი0ი§, ICVICVV 0! 660I9Iმი §5ს0I806 C0სII 0I8CLC0, 508CIჩC§ 0! 60თოთ0ი IმVV C00იLI68. 

უმოქმედობით ჩადენილი დანაშაულის კვალიფიკაციის 
პრობლემატური საკითხები 


თათია დოლიძე 
სამართლის დოქტორი 
ევროპის სასწავლო უნივერსიტეტი, ასოცირებული პროფესორი 


სეკვანძო სიტყვები: დანაშაული, მოვალეობა, სასამართლო 


თანამედროვე სისხლის სამართლის თეო- 
რია დანაშაულის გამოვლინების რამდენიმე 
ფორმას იცნობს. დანაშაულის გამოვლინების 
ცალკეული ფორმებიდან ერთ-ერთი ფორმაა 
უმოქმედობით ჩადენილი დანაშაულები. სის- 
ხლის სამართლის თეორიაში განვითარებული 
მოსაზრების თანახმად, დანაშაული შეიძლება 


ჩადენილ იქნას როგორც აქტიური მოქმედე- 
ბით, ისე უმოქმედობით – პასიური მოქმედებით.! 
ისიც აღსანიშნავია რომ იურიდიულ ლიტერატუ- 
რაში განასხვავებენ უმოქმედობით ჩადენილი 





1 დონჯაშვილი თ., 2002. საქართველოს სისხლის სა- 
მართალი, ზოგადი ნაწილი, თბილისი, გვ. 114-116. 


ეწ სწ. სსმ ე შის 


დანაშაულის სხვადასხვა ფორმას. თუმცა, ცალ- 
კეულ შემთხვევათა კვალიფიკაციისას საკმაოდ 
ძნელი ხდება უმოქმედობით ჩადენილი განზრა- 
ხი დანაშაულის გამიჯვნა საფრთხის შემქმნელი 
დელიქტებისაგან. საინტერესოა ისიც რომ კო- 
ნტინენტური ევროპისა და საერთო სამართლის 
ქვეყნებს შორის აბსოლუტურად კონტრასტული 
მიდგომაა უმოქმედობით ჩადენილი დანაშაუ- 
ლების დასჯადობაზე. 
ქართული სისხლის სამართალი, უმოქმედო- 
ბით ჩადენილ დანაშაულებად განიხილავს ისეთ 
შემთხვევებს, როდესაც პირი საკუთარი უმოქმე- 
დობით ახორციელებს სისხლის სამართლის 
კოდექსით გათვალისწინებული დანაშაულის 
რომელიმე შემადგენლობას. განასხვავებენ 
უმოქმედობის ორ ძირითად სახეს: წმინდა და 
შერეულ უმოქმედობას.? ასეთი კლასიფიკაცია 
პირველ რიგში ქართული კოდექსის მიდგომას 
ეყრდნობა. სისხლის სამართლის კოდექსის 
კერძო ნაწილის ნორმები პირობითად 
შესაძლოა ორ ჯგუფად დაიყოს: 
ია ნორმები, რომლებიც ცალკეულ შემთხვე- 
ვებში მოითხოვენ პირისაგან აქტიურ 
მოქმედებას და ასეთი ნორმებით გათვა- 
ლისწინებული წინაპირობების არსებო- 
ბისას, შესრულებულია კოდექსის კერძო 
ნაწილით გათვალისწინებული ცალკეუ- 
ლი მუხლის შემადგენლობა. მაგალითად, 
სსკ-ის 129 მუხლი აწესებს სისხლისსამა- 
რთლებრივ პასუხისმგებლობას დაუხმა- 
რებლობისათვის, ეს მუხლი ადგენს: „სი- 
ცოცხლისათვის საშიშ მდგომარეობაში 
მყოფისათვის აუცილებელი და აშკარად 
გადაუდებელი დახმარების გაუწევლობა 
თუ დამნაშავეს შეეძლო მისი დახმარება 
თავისთვის ან სხვისთვის სერიოზული სა- 
ფრთხის შექმნის გარეშე, აგრეთვე დახ- 
მარების საჭიროების შეუტყობინებლობა 
სათანადო დაწესებულებისათვის ან პი- 
რისათვის.) ამ ტიპის დანაშაულების შე- 
მადგენლობის შესრულება ყოველთვის 
პირის პასიურ მოქმედებასთან ე.ი. უმოქმე- 
დობასთან არის დაკავშირებული. 
ი ნორმები, რომლებიც შეიცავენ პირდაპირ 





2; მჭედლიშვილი ქ., 2011. სისხლის სამართალი, 
ზოგადი ნაწილი IL დანაშაულის გამოვლინების 
ცალკეული ფორმები (დანაშაულის მომზადება 
და მცდელობა, თანამონაწილეობა დანაშაულში, 
უმოქმედობა, კონკურენცია), მერიდიანი, თბილი- 
სი, გვ. 282-283. 

3 საქართველოს სისხლის სამართლის კოდექსი, სა- 
ქართველოს საკანონმდებლო მაცნე, ოფიციალუ- 
რი ვებ-გვერდი: VVVVV.00მ(506.C0V,.C6 


აკრძალვებს. ასეთი ქმედებები შესაძლე- 
ბელია ჩადენილ იქნას, როგორც მოქმე- 
დებით, ისე უმოქმედობით. მაგალითად, 
სსკ-ის 108 მუხლით გათვალისწინებული 
განზრახ მკვლელობა შესაძლებელია ჩა- 
დენილ იქნას, როგორც მოქმედებით ისე 
უმოქმედობით, განსხვავებით თუნდაც ზე- 
მოთ განხილული დაუხმარებლობისაგან 
რომლის მოქმედებით ჩადენა პრაქტიკუ- 
ლად შეუძლებელია. 
ზემოთ მოყვანილი, დიფერენცირების ადექ- 
ვატურად, განასხვავებენ უმოქმედობის ორ ძი- 
რითად ფორმას: 
25. წმინდა უმოქმედობას; 
26. შერეულ უმოქმედობას. 
წმინდა უმოქმედობის დელიქტუტები ის ქმედე- 
ბებია, რომლებიც კონკრეტული მავალებელი 
ნორმის (მაგ. თუნდაც ზემოთ განხილული სსკ-ის 
129 მუხლის) დარღვევით და კანონით განსა- 
ზღვრული მოქმედების განუხორციელებლობით 
ამოიწურება." საქართველოს მოქმედი კოდექსი 
არაერთ ასეთ შემადგენლობას იცნობს, მაგა- 
ლითად: 
ი განსაცდელში მიტოვება (სსკ 128 მუხლი); 
ი დაუხმარებლობა (სსკ 129 მუხლი); 
ი ავადმყოფის განსაცდელში მიტოვება (სსკ 
130 მუხლი); 
ი დანაშაულის შეუტყობინებლობა (სსკ 376 
მუხლი).5 
ამ ტიპის უმოქმედობა სახეზე გვაქვს მაშინ, 
როდესაც მოქმედების ვალდებულება წარმო- 
იშობა ზოგად ადამიანური ფასეულობებიდან, 
როდესაც მართალია არ არსებობს მოქმედების 
სპეციალური ვალდებულება, მაგრამ მოქმე- 
დების ზოგადი ვალდებულება ყველა ადამია- 
ნისთვის სავალდებულოა.” 
სრულიად განსხვავებული შემთხვევაა შერე- 
ული უმოქმედობა. უმოქმედობის ამ ფორმის სა- 
ხელწოდება – შერეული გამომდინარეობს მისი 
ორმაგი ბუნებიდან: ასეთ შემთხვევაში პირი 
არღვევს როგორც მავალებელ ისე ამკრძალავ 
ნორმას?, არათუ არ ასრულებს ზოგად ადამია- 





4 ტურავა მ., 2013. სისხლის სამართალი, ზოგადი ნა- 
წილის მიმოხილვა, მეცხრე გამოცემა, მერიდიანი, 
თბილისი გვ. 274-275. 

2 ვესელსი ი., ბოილე ვ§ვ., 2010. სისხლის სამართლის 
ზოგადი ნაწილი, დანაშაული და მისი აგებულება,თ- 
ბილისის უნივერსიტეტის გამომცემლობა, გვ. 421. 

6 საქართველოს სისხლის სამართლის კოდექსი სა- 
ქართველოს საკანონმდებლო მაცნე, ოფიციალუ- 
რი ვებ-გვერდი: VVVVV.იემ1§06.C0V,.CC 

7 გამყრელიძე ო., 2005. საქართველოს სისხლის სამა- 
რთლისკოდექსის განმარტება, თბილისი, გვ. 80. 

გ დონჯაშვილი თ., 2002. საქართველოს სისხლის სა- 


აწი წ. MI 88 (8I- წის 


ნურ მოთხოვნებს, არამედ არღვევს კოდექსით 
გათვალისწინებულ პირდაპირ აკრძალვას. შე- 
რეული უმოქმედობის ერთგვარ ფორმულას 
იძლევა სისხლის სამართლის კოდექსის მე-8 
მუხლის მესამე ნაწილი: „უმოქმედობა იმ შემ- 
თხვევაში ჩაითვლება ამ კოდექსის შესაბამისი 
მუხლით გათვალისწინებული მართლსაწინაა- 
ღმდეგო შედეგის განხორციელების ან კონკრე- 
ტული საფრთხის შექმნის აუცილებელ პირო- 
ბად, როდესაც პირს ეკისრებოდა მოქმედების 
სპეციალური სამართლებრივი მოვალეობა, 
ჰქონდა ასეთი მოქმედების შესაძლებლობა და 
სავალდებულოა შესაძლებელი მოქმედებით 
შედეგი თავიდან იქნებოდა აცილებული.“ მაშა- 
სადამე, მერვე მუხლი ასახელებს იმ წინაპირო- 
ბებს რომელთა არსებობაც წარმოადგენს შერე- 
ული უმოქმედობით ქმედების კვალიფიკაციის 
საფუძველს: 

1. პირს უნდა ჰქონდეს სამართლებრივი გა- 
რანტის სტატუსი: გარკვეული გარემოებე- 
ბიდან გამომდინარე, პირს მოქმედების 
სპეციალური, პირდაპირი მოვალეობა 
უნდა ეკისრებოდეს; 

2. პირს უნდა ჰქონდეს მოქმედების შესაძ- 
ლებლობა: პირს უნდა შეეძლოს მოქმე- 
დება – ე.ი. არ უნდა ჰქონდეს შეზღუდული 
მოქმედების შესაძლებლობა; 

3. პირის უმოქმედობის კავშირი შედეგთან/ 
საფრთხის შექმნასთან: პირის მოქმედე- 
ბით შედეგი თავიდან იქნებოდა აცილე- 
ბული.19 

სუბიექტურად, შერეული უმოქმედობის დროს 

პირი შესაძლოა მოქმედებს განზრახ ან გაუ- 
ფრთხილებლობით რაც ბუნებრივია საბოლოო 
ჯამში პირდაპირ აისახება ქმედების კვალი- 
ფიკაციაზე. 

დანაშაულის მოქმედებით ჩადენის წინაპი- 

რობები, მკვეთრად განსხვავდება უმოქმედო- 
ბით დანაშაულის ჩადენის წინაპირობებისაგან. 
მოქმედებით ჩადენილი დანაშაულის ყველა 
შემთხვევა დასჯადია, უმოქმედობით ჩადენილი 
დანაშაულები დასჯადია მხოლოდ შემდეგ შემ- 
თხვევებში: 

ია ასეთი დანაშაულის დასჯადობა გათვა- 
ლისწინებულია კოდექსის კერძო ნაწილის 
რომელიმე მუხლით, მაგალითად როგორც 


მართალი, ზოგადი ნაწილი, თბილისი, გვ. 114-116. 
9 საქართველოს სისხლის სამართლის კოდექსი სა- 
ქართველოს საკანონმდებლო მაცნე, ოფიციალუ- 
რი ვებ-გვერდი: VVVV.იემ(806.C0V.96 
10 ტურავა მ., 2013. სისხლის სამართალი, ზოგადი ნა- 
წილის მიმოხილვა, მეცხრე გამოცემა, მერიდიანი, 
თბილისი გვ. 276. 


ეს გვხვდება წმინდა უმოქმედობის დელიე- 
ტებში (სსკ 129 მუხლი, დაუხმარებლობა) ან 

ია ჩადენილი ქმედება აკმაყოფილებს სსკ-ის 
მე-8 მუხლის მე-3 ნაწილით გათვალისწინე- 
ბულ წინაპირობებს – ე.ი. სახეზეა შერეული 
უმოქმედობა (მაგ. უმოქმედობით ჩადენი- 
ლი განზრახ მკვლელობა). 

ვინაიდან, შერეული უმოქმედობის პირველი, 

ამოსავალი ნიშანია სამართლებრივი გარა- 
ნტის სტატუსი, მნიშვნელოვანია განვიხილოთ 
რა შემთხვევაში გვაქვს ასეთ სტატუსთან საქმე. 
იურიდიულ ლიტერატურაში, დიფერენცირებუ- 
ლია ის შემთხვევები, როდესაც პირი შეიძლება 
მიჩნეულ იქნას სამართლებრივ გარანტად. ეს 
შემთხვევებია: 

1. კანონმდებლობის მოთხოვნა,ცკ ახლო 
ნათესაური კავშირი. პროფესიული მო- 
ვალეობა. მაგალითად მშობლები ვა- 
ლდებულნი არიან იზრუნონ თავიანთ 
შვილებზე, ექიმი ვალდებულია იზრუნოს 
პაციენტებზე მაშველი ვალდებულია 
ზრუნავდეს დამსვენებლებზე და საჭი- 
როების შემთხვევაში გადაარჩინოს პირი 
რომელიც ვერ გამოდის ნაპირზე და ა.შ.! 

2. ხელშეკრულებით ნაკისრი ვალდებულე- 
ბები (მაგ. საბავშვო ბაღის გადია ვალდე- 
ბულია იზრუნოს ბავშვებზე, მომვლელი 
ვალდებულია იზრუნოს მოხუცებულზე და 
ა.შ.).1? 

3. პირის წინარე მოქმედება. (მაგ. ალ- 
პინისტი რომელსაც მწვერვალზე აყავს 
ჯგუფი ვალდებულია ზრუნავდეს ჯგუფის 
წევრებზე, მძღოლი რომელიც დაეჯახა 
ქვეითს ვალდებულია იზრუნოს ქვეითზე 
და გადაიყვანოს უახლოეს სამედიცინო 
პუნქტში და ა.შ.). 

შერეული უმოქმედობით ჩადენილი დანაშა- 

ული შინაარსობრივად ისეთივე თავისებურებე- 
ბით ხასიათდება, როგორც მოქმედებით ჩადე- 
ნილი დანაშაული, სუბიექტურად აქაც შეიძლება 
გვქონდეს განზრახვა ან გაუფრთხილებლობა. 
მაგალითად, დედას დაავიწყდა ბავშვის გამო- 
კვება, რის შედეგადაც ბავშვი გარდაიცვალა, 
სახეზე გვექნება გაუფრთხილებლობით სიცო- 





11 მჭედლიშვილი ქ., 2011. სისხლის სამართალი, 
ზოგადი ნაწილი IL დანაშაულის გამოვლინების 
ცალკეული ფორმები (დანაშაულის მომზადება 
და მცდელობა, თანამონაწილეობა დანაშაულში, 
უმოქმედობა, კონკურენცია), მერიდიანი, თბილი- 
სი, გვ. 286. 

12 იქვე. 

I3 ტურავა მ., 2013. სისხლის სამართალი. ზოგადი ნა- 
წილის მიმოხილვა. მეცხრე გამოცემა. მერიდიანი, 
თბილისი გვ. 276. 

ცხლის მოსპობა, გამოხატული უმოქმედობით. 
ამის საპირპისპიროდ თუ დედა შეგნებულად არ 
აჭმევს შვილს იმიტომ რომ ეზარება მისი მოვლა 
და სურს დაიღუპოს, ქმედება დაკვალიფიცირ- 
დება როგორც დამამძიმებელ გარემოებებში 
ჩადენილი განზრახ მკვლელობა. დანაშაულის 
სტადიის მიხედვით შესაძლოა სახეზე იყოს რო- 
გორც დასრულებული ისე დაუმთავრებელი და- 
ნაშაული. ასევე დედის მაგალითზე, თუ დედა 
შეგნებულად არ აქჭმევს ჩვილს მაგრამ ამის 
თაობაზე შეიტყობს ბავშვის მამა და დროულად 
აღკვეთს დედის ქმედებას, დედის მხრიდან სა- 
ხეზე გვექნება დამამძიმებელ გარემოებებში 
ჩადენილი განზრახ მკვლელობის მცდელობა.7? 
ამ შემთხვევაშიც შესაძლოა გვქონდეს საქმე 
თანამონაწილეობასთან ან/და თანაამსრუ- 
ლებლობასთან, მაგალითად, თუ დედას ეზა- 
რება ბავშვის მოვლა და მეგობარი მას ურჩევს 
არ აჭამოს რათა ბავშვი დაიღუპოს, მეგობრის 
მხრიდან სახეზე გვექნება მკვლელობაში თანა- 
მონაწილეობა, ხოლო დედის მხრიდან უშუალო 
ამსრულებლობა!?. ანალოგიურად თუ დედა და 
მამა გადაწყვეტენ რომ ბავშვის მოშორების მიზ- 
ნით არ აქამონ მას, სახეზე გვექნება ჯგუფურად 
(თანაამსრულებლობით) ჩადენილი განზრახ 
მკვლელობა დამამძიმებელ გარემოებებში. 

ამდენად, ცალსახაა, რომ უმოქმედობით ჩა- 
დენილი დანაშაული შეიძლება იყოს როგორც 
განზრახი ისე გაუფრთხილებელი, დამთავრე- 
ბული ან დაუმთავრებელი და მისი ჩადენა შე- 
საძლებელია ინდივიდუალურად, ჯგუფურად ან 
სულაც თანამონაწილეობით. 

პრაქტიკაში შესაძლებელია რთული გახ- 
დეს იმის გარკვევა მოქმედებით არის ჩადე- 
ნილი დანაშაული თუ უმოქმედობით. ქართულ 
იურიდიულ ლიტერატურაში არაერთი ასეთი 
შემთხვევაა განხილული. ერთ ერთი ასეთია 
პირის გადარჩენისათვის ხელის შეშლა. მაგა- 
ლითად, პირს მოსდევს მოსაკლავად ნასვამი 
ადამიანი, გადარჩენის მიზნით დაზარალებუ- 
ლი ცდილობს შეეფაროს ერთ ერთი კორპუსის 
სადარბაზოს. ამ დროს კი მას კარს უკეტავს 
მეზობელი. მიუხედავად შემთხვევის პრობლე- 
მურობისა ვფიქრობთ ამ შემთხვევაში სახეზე 
გვაქვს მოქმედებით ჩადენილი დანაშაული. 

მსგავსი შემთხვევაა როდესაც პირი ხელს უშ- 
ლის მეორე პირს ადამიანის გადარჩენაში. 
მაგალითად, სანაპიროს მაშველი ცდილობს 
ბ-ს გადარჩენას. გ მას წინ ეღობება და ხელს 
უშლის, შედეგად ბ იღუპება. ამ შემთხვევაშიც 
საქმე გვაქვს აქტიურ მოქმედებასთან და გ 
უნდა დაისაჯოს მოქმედებით ჩადენილი გან- 
ზრახი დანაშაულისთვის. განსაკუთრებული ყუ- 
რადღების ღირსია ის შემთხვევები როდესაც 
პირი გადაიფიქრებს მსხვერპლის გადარჩე- 
ნას. მაგალითად, სკოლის დარაჯი ხედავს რომ 
სკოლის ეზოში არსებულ ტბაში მოსწავლე იხ- 
რჩობა ის მიდის მოსწავლის ამოსაყვანად, ამ 
დროს აღმოაჩენს რომ ბავშვი ფიზიკის მასწა- 
ვლებლის შვილია, რომელთანაც მას ცუდი 
ურთიერთობა აქვს. ამიტომ დარაჯი ხელს უშვე- 
ბს ბავშვს და ბავშვი იღუპება. ამ შემთხვევის 
შეფასებისას ვფიქრობთ დიდი მნიშვნელობა 
აქვს დარაჯის მიერ დახმარების შეწყვეტის მო- 
მენტს. თუ დარაჯს არც კი გაუწვდია ხელი მო- 
სწავლისთვის და ისე დატოვა იქაურობა, მაშინ 
საქმე გვექნება უმოქმედობით ჩადენილ გან- 
ზრახ დანაშაულთან, ხოლო თუ დარაჭმა უკვე 
გაწვდილი ხელი გაუშვა მოსწავლეს, სახეზე 
გვექნება მოქმედებით ჩადენილი განზრახი და- 
ნაშაული. 

ვინაიდან, შერეული უმოქმედობის დელიე- 
ტის ერთ ერთი მთავარი მახასიათებელია ამსრუ- 
ლებლის, სამართლებრივი გარანტის სტატუსი, 
ერთი და იგივე ქმედებას შესაძლოა სრულიად 
სხვადასხვა სამართლებრივი შეფასება მიეცეს. 
მაგალითად, მაღაზიაში პურის საყიდლად ჩა- 
სულ ირაკლის, გზაში ხვდება უცნობი რომელ- 
საც ბრმა ნაწლავის შეტევა აქვს და სასწრაფო 
დახმარებას საჭიროებს, ირაკლის ეჩქარება და 
ისე აგრძელებს გზას თითქოს არც კი დაუნახავს 
უცნობი. სახეზე გვექნება დაუხმარებლობა. ამ 
შემთხვევაში, უცნობი ადამიანის ნაცვლად ირა- 
კლის მეუღლე რომ ყოფილიყო, ქმედება და- 
კვალიფიცირდებოდა როგორც უმოქმედობით 
ჩადენილი განზრახი დანაშაული. აღნიშნული 
საკითხი საკმაოდ კარგად არის დამუშავებული 
ქართულ იურიდიულ ლიტერატურაში ამიტომ 
ჩვენ აღარ შევეხებით მისი გამოვლინების სხვა 
ფორმებს. 

საინტერესოა ალბათ, მაშინ როდესაც სის- 
ხლის სამართალი ქმედებათა სამართალია რა- 
ტომ გახდა საჭირო უმოქმედობის ცალკეული 
ფორმების დანაშაულად გამოცხადება. საქმე 
იმაშია რომ სისხლის სამართლის მიზნებიდან 
გამომდინარე, დემოკრატიული საზოგადოების 
განვითარებისა და საზოგადოებაში შესაბამი- 
სი წესრიგის შენარჩუნებისთვის საკმარისი არ 

არის ცალკეული ქმედებების აკრძალვა, აუცი- 
ლებელია ამ ქმედებების განხორციელების ხე- 
ლის შეშლისათვის შესაბამისი ინსტურმენტების 
შექმნა და სწორედ ეს გახლავთ უმოქმედობის 
შემადგენლობების არსებობის მთავარი საზრი- 
სი. მართლწესრიგის შენარჩუნება შეუძლებე- 
ლია სამართლებრივი სიკეთის დაზიანების პრე- 
ვენციის გარეშე და ამ პრევენციის ნაწილია ისიც 
რომ ცალკეულ შემთხვევებში პირი ვალდებუ- 
ლია იმოქმედოს. ძალზე საინტერესო პრაქტიკა 
აქვს ამ მხრივ ინგლისურ ამერიკულ სამართა- 
ლს. ეს წესები, ხშირად „კეთილი სამარიტელის“ 
წესების სახელით მოიხსენიება ინგლისურ ამე- 
რიკულ სამართალში.” ქართული სამართლის 
მსგავსად, ინგლისურ ამერიკულ სამართალშიც 
ცნობილია შერეული უმოქმედობის დასჯადობა, 
მაშინ როდესაც პირს მოქმედების პირდაპირი, 
სპეციალური ვალდებულება ჰქონდა. იურიდი- 
ულ ლიტერატურაში სპეციალური ვალდებულე- 
ბა მოიხსენიება ფრაზით: „სპეციალური ურთი- 
ერთობა“. საუბარია ურთიერთობაზე რომელიც 
შეიძლება გამომდინარეობდეს: 

ი ნათესაური კავშირიდან (მშობლებისა და 
შვილებს შორის ან ცოლ-ქმარს შორის არ- 
სებული სპეციალური ურთიერთობა); 

ი შრომითი ურთიერთობებიდან (დამსაქმე- 
ბელსა და დასაქმებულს შორის არსებული 
ურთიერთობა); 

ი პროფესიული მდგომარეობიდან (ექიმსა 
და პაციენტს შორის, მაშველსა და სანაპი- 
როზე მყოფ პირებს შორის არსებული სპე- 
ციალური ურთიერთობა); 

ი სახელშეკრულებო ურთიერთობიდან (ძი- 
ძასა და აღსაზრდელს შორის არსებული 
ურთიერთობა). 

სწორედ ზემოთ აღწერილ სპეციალური 

ურთიერთობებია ინგლისური სამართლისთვის 
სამართლებრივი გარანტის სტატუსის წინაპი- 
რობა და მხოლოდ სამართლებრივი გარანტის 
მიერ ჩადენილი უმოქმედობაა ინგლისური სამა- 
რთლისთვის დანაშაული. კონტინენტური ევრო- 
პის ქვეყნების საპირისპიროდ ამ სამართლებრივ 
სისტემაში, დახმარების ზოგადი ვალდებულება 
არ არსებობს. არავინ არის ვალდებულია მიე- 
შველოს განსაცდელში მყოფ უცნობ ადამიანს. 
ამ ტიპის მოვალეობა არ არის დეკლარირებუ- 
ლი არც ერთი დანაწესით, მაშინაც კი როდესაც 
პირს აქვს მოქმედების შესაძლებლობა. 

ამ მხრივ საკმაოდ საინტერესო მსჯელობას 

ავითარებს და სწორედ სამართლებრივი გარა- 

ნტის სტატუსს უსვამს ხაზს ინგლისელი პოლი- 
ტიკოსი, თომას ბებინგთონ მაქალი, რომლის 
სახელთანაც არის დაკავშირებული ინდოეთის 
სისხლის სამართლის კოდეგესის შექმნა. ის აღ- 
ნიშნავს: „ძნელი წარმოსადგენია რომ ქირურგი 
რომელმაც უარი თქვა კალკუტადან მერუთში 
წასვლაზე, რთული ქირურგიული ოპერაციის 
შესასრულებლად არის მკვლელი, თუმცა ისიც 
აღსანიშნავია რომ ის იყო ერთადერთი ადამი- 
ანი ვისაც ამ ოპერაციის შესრულება შეეძლო 
და მისი გამოუცხადებლობის შემთხვევაში ადა- 
მიანი დაიღუპებოდა.“ზბზ მაშასადამე, მაქალი 
ცალსახად სამართლებრივი გარანტის არსებო- 
ბის შემთხვევაში მიიჩნევს უმოქმედობას დანა- 
შაულად ე.ი. ის აღიარებს მხოლოდ შერეული 
უმოქმედობის დასჯადობას. საკუთარი პოზიციე- 
ბის გასამყარებლად ის ქმედებების რამდენიმე 
ვერსიასაც გვთავაზობს: „ა“ „ბ“-ს აძლევს საკვე- 
ბს, რომლის მიღების შედეგადაც ,ბ“ იღუპება. 
დანაშაული სახეზე გვაქვს მხოლოდ შემდეგ 
შემთხვევებში: 
ი« თუ „ა“ არის ციხის ზედამხედველი სადაც 
„ბ. იხდის სასჯელს და ,„ა“-ს პირდაპირი 
ფუნქციაა ,„ბ“-ს გამოკვება; 
ი თუ,ა“ არის ,ბ“-ს მცირეწლოვანი შვილი; 
ი „ა არის ინვალიდი და ,ბ“ არის მისი მომ- 
ვლელი, 
შესაბამისად, დანაშაული არ იქნება თუ ,ბ“ 
„ა-სგან მოითხოვდა შემწეობას და ეს უკანას- 
კნელი წმინდა ჰუმანური მოსაზრებებიდან გა- 
მომდინარე დაეხმარა მას.”? ლიტერატურაში 
მოყვანილია კიდევ ერთი მაგალითო: ა-ს არის 
მინიციპალიტეტის შესაბამისი სამსახურის მიერ 
ტურისტების დასვენების ზონებში გამწესებუ- 
ლი ზედამხედველი და მისი მოვალეობაა გაა- 
ფრთხილოს ტურისტები შესაძლო საფრთხეზე. 
ის დროულად არ აფრთხილებს ტურისტს იმის 
შესახებ რომ წვიმის გამო მდინარეში შესვლა 
საშიშია, შედეგად ტურისტი იღუპება. ამ შემ- 
თხვევაშიკც ინგლისური სამართლით სახეზე 
გვექნება დანაშაულებრივი უმოქმედობა. მა- 
შასადამე, ინგლსურ ამერიკული სამართლით 
უმოქმედობა დასჯადია მხოლოდ მაშინ რო- 
დესაც მსხვერპლსა და ამსრულებელს შო- 
რის არსებობს სპეციალური ურთიერთობა, ეს 
ურთიერთობა, კი როგორც წესი, ემყარება პრო- 
ფესიულ სტატუსს, საოჯახო, სახელშეკრულებო, 
შრომით ან სხვა ტიპის სპეცალურ კავშირს. 
ამ მხრივ განსაკუთრებით აქცენტირებულია 
დამსაქმებელთა ვალდებულება დასაქმებუ- 

ლთა მიმართ, ეს საკითხი ქართულ იურიდი- 
ულ ლიტერატურაში საერთოდ არ გვხდება, 
რეალურად კი ბოლო პერიოდში დაგროვილი 
საკმაოდ უსიამოვნო გამოცდილებიდან ძალ- 
ზე მწავევდ დგას აღნიშნული საკითხი. თუმცა 
ისიც აღსანიშნავია, რომ ინგლისურ ამერიკუ- 
ლი სამართალი არ იცნობს მოქმედების ზოგად 
ვალდებულებას, ის არ ავალდებულებს ადამი- 
ანებს დაეხმარონ განსაცდელში მყოფ უცნობ 
პირებს, შესაბამისად ისეთი ქმედება როგო- 
რცი არის სსკ-ის 129 მუხლით გათვალისწინე- 
ბული დაუხმარებლობა უცნობია საერთო სამა- 
რთლის ქვეყნებისთვის. აღნიშნულ პოზიციას 
ინგლისურ სამართალში მოწინააღმდეგეებიც 
ყავს. ამერიკელი პროფესორი მაიკლ მური, 
რომელსაც არაერთი სამეცნიერო ნაშრომი 
ეკუთვნის სისხლის სამართლის თეორიის სფე- 
როში ბოლომდე არ ეთანხმება „სპეციალური 
ურთიერთობის“ არგუმენტს. თუმცა ის არ ავი- 
თარებს ცალსახა პოზიციას საკითხის სხვა- 
გვარად გადაწყვეტისთვის. მისთვის არ არის 
მნიშვნელობანი სპეციალური ურთიერთობა 
ამსრულებელსა და მსხვერპლს შორის, მი- 
სთვის მთავარია სამართლებრივად გასაკიცხი 
ქმედების შინაარსი, ის რომ ექსტრემალურ სი- 
ტუაციაში, კონკრეტული მოქმედება გადაარჩე- 
ნდა სამართლებრივ სიკეთეს. მაიკლ მური ავი- 
თარებს მსჯელობას პოზიტიურ და ნეგატიურ 
ვალდებულებათა შესახებ. ნეგატიურ ვალდებუ- 
ლებათა იდეაა ყოველი პირის ვალდებულება 
თავისი მოქმედებით არ გააუაროსოს სამყარო, 
მაშინ როდესაც პოზიტიურ ვალდებულებათა 
იდეაა შეცვალოს სამყარო უკეთესობისაკენ. ის 
აღნიშნავს რომ როდესაც პირი ადამინს კლა- 
ვს, ამით უფრო დიდ ბოროტებას სჩადის ვიდრე 
მაშინ როდესაც ხელს არ უშლის ადამიანს სი- 
კვდილში. მაგალითად, ბიძა რომელიც უფლე- 
ბას აძლევს და ხელს არ უშლის ძმის შვილს 
აუზში დახრჩობაში და ბიძა რომელიც შეგნე- 
ბულად ახრჩობს აუზში ძმიშვილს სხვადასხვა 
სიმძიმის გასაკიცხაობს სჩადის და ამ გასაკი- 
ცხაობებს შორის მეორე შემთხვევა უფრო მე- 
ტად იმსახურებს სასჯელს ვიდრე პირველი. 29 
ინგლისური სამართლის ასეთი მიდგომა გან- 
პირობებულია იმით რომ ეს სამართალი არ მო- 
ითხოვს ადამიანებისაგან სამყაროს უკეთესო- 
ბისკენ შეცვლას, სამართალი მოითხოვს სულ 
მინიმუმს ადამიანებისაგან – არ შეცვალონ 
სამყარო უარესობისკენ ინგლისური დოქტ- 
რინის მსგავსად, ამერიკის სამართლებრივი 
სისტემაც არ იცნობს განსაცდელში მყოფი უც- 

ნობი პირისთვის გადაუდებელი დახმარების 
აღმოჩენის ვალდებულებას, თუმცა ცალკეულ 
შტატებში მაინც გვხვდება განსხვავებული მი- 
დგომა. მაგალითად, კალიფორნიის, ფლორი- 
დის, ჰავაის, მასაჩუსეტის, მინესოტას, ოჰაიოს, 
როდ აილენდის, ვაშინგტონის და ვისკინსინის 
შტატებში, ასეთი ვალდებულება ძალაშია.2 
საკითხის შეჯამების თვალსაზრისით უნდა 
ითქვას რომ სრულიად განსხვავებულია კო- 
ნტინენტური ევროპისა და საერთო სამართლის 
ქვეყნების მიდგომა. რომანულ გერმანული სა- 
მართლის ქვეყნებში ისევე როგორც საქართვე- 
ლოში დასჯადია უმოქმედობის ორივე ფორმა. 
ხოლო საერთო სამართლის ქვეყნები ძირითა- 
დად სჯიან მხოლოდ შერეულ უმოქმედობას. იმ 
ფონზე როდესაც სისხლის სამართლის ნორმა- 
თა მთავარი მიზანია დანაშაულის თავიდან აცი- 
ლება, ვფიქრობთ უმოქმედობის ორივე ფორმის 
დასჯადობა პირდაპირ ეხმიანება სამართლებ- 
რივი სიკეთის დაზიანების თავიდან აცილებისა 
და შესაბამისად სისხლის სამართლის მიზნებს. 
საკითხში უკეთ გარკვევის მიზნით აუცილე- 
ბელია მიმოვიხლოთ სასამართლო პრაქტიკა. 
საქართველოს უზენაესმა სასამართლომ 2003 
წლის ოქტომბერში განიხილა ერთ ერთი სის- 
ხლის სამართლის საქმე სადაც წარმოდგენი- 
ლია ძალზე საინტერესო მსჯელობა ამ საკითხზე. 
2001 წლის 5 მარტს, ბ. ყ-ს. კუთვნილი სატვირთო 
სამგზავრო ავტობუსით გადაყავდა მგზავრები 
ახალქალაქის მიმდებარე ტერიტორიაზე. მგზა- 
ვრებს დაახლოებით 11 ტონა კარტოფილი მიჰ- 
ქონდათ რუსთავის ბაზრობაზე. ასპინძაში მგზა- 
ვრებს შეურთდათ კიდევ ერთი ადამიანი ქ.ს. მან 
მგზავრებთან ერთად დალია რამდენიმე ჭიქა 
არაყი და გვიან, 23 საათსა და 15 წუთზე, სოფელ 
იდუმალას გადასახვევთან ჩავიდა. იმ მომენტში 
როდესაც ქ.ს. ჩადიოდა ავტობუსიდან, მძღოლმა 
ყურადღება არ გამოიჩინა და ნაადრევად დაძრა 
ავტობუსი, რის გამოც საბურავებით მარჯვენა 
ფეხზე გადაუარა ქ.ს. მძღოლი მაშივნე მიხვდა 
თავის შეცდომას, გააჩერა ავტობუსი, მხრებში 
მოკიდა ხელი ქ.ს. და გადაიყვანა მოშორებით, 
მგზავრების მოსაცდელ სივრცეში. ამის შემდეგ 
ის ტოვებს დაზიანებულ მგზავრს და განაგრძობს 
გზას. პირის გადაყვანაში მძღოლს ეხმარება მი- 
სივე ძმა ვ.ყ. 20 წუთის შემდეგ ქ.ს-ს მდგომარე- 
ობა უარესდება, ის უკვე მომაკვადავია და მას 
პოულობს მისივე თანასოფლელი გ.ა. რომელიც 
უხმობს სხვებს დასახმარებლად და პირი გა- 

დაყავთ ასპინძის რაიონულ საავადმყოფოში, 
სადაც მიუხედავად სამედიცინო პერსონალის 
დახმარებისა პირი იღუპება. სააპელაციო ინსტა- 
ნციის სასამართლოს მიერ აღნიშნული ქმედება 
დაკვალიფიცირდა, 276ე მუხლის მე-5 ნაწილითა 
და სსკ 128 მუხლით, როგორც განსაცდელში მი- 
ტოვება. საკასაციო საჩივრით დაზარალებულის 
ინტერესების დამცველი ადვოკატი ითხოვდა 
რომ ბ.ყ-ს ქმედება დაკვალიფიცრებულიყო სსკ 
276 მუხლის მე-3 ნაწილით (ა.რ საშუალების მა- 
რთვის წესების დარღვევა რასაც შედეგად მოყვა 
ჯანმრთელობის მძიმე დაზიანება) და უმოქმე- 
დობით ჩადენილი განზრახ მკვლელობით. კა- 
სატორი მიიჩნევდა რომ პირის მიერ განხორცი- 
ელდა არაპირდაპირი განზრახვით მკვლელობა 
და ითხოვდა უშუალოდ სიკვდილის ნაწილში 
საქმეზე ჩატარებულიყო დამატებითი გამოძიება. 
ამის საპირისპიროდ, მსჯავრდებულის ადვოკა- 
ტი მიიჩნევდა რომ ბ.ყ. სიკვდილის დადგომის 
შესაძლებლობას არ ითვალისწინებდა და ამი- 
ტომ გამოირიცხებოდა უმოქმედობით ჩადენილი 
მკვლელობა.2? 
უზენაესმა სასამართლომ გაიზიარა, დაზა- 
რალებულის ინტერესების დამცველი ადვოკა- 
ტის პოზიცია და ქმედების ერთი ეპიზოდი მართ- 
ლაც დააკვალიფიცირა 276 – ე მუხლის მესამე 
ნაწილით ხოლო მეორე ეპიზოდის მსჯავრდება 
სსკ 128 მუხლის ნაწილში გააუქმა, და დააბრუნა 
საქმე დამატებითი გამოძიების ჩასატარებლად. 

სასამართლო დაეყრდნო შემდეგ ფაქ- 
ტობრივ გარემოებებს: 

ი საქმის მასალებით დადგენილად იქნა მი- 
ჩნეული რომ 2001 წლის 5 მარტს მგზავრის 
ჩასვლისას მძღოლმა დაარღვია ავტოსა- 
ტრანსპორტო საშუალების მართვის წესე- 
ბი და ჯანმრთელობის დაზიანება მიაყენა 
მგზავრს; 

ი მძღოლმა დაინახა დაზიანებული მგზავრი, 
აღიქვა საკუთარი ქმედების მიზეზ შედეგო- 
ბრიობა და მოშორებით გადაიყვანა შეუძ- 
ლოდ მყოფი დაზარალებული; 

ი მძღოლმა ყოველგვარი დახმარების გარე- 
შე, მიატოვა მგზავრი და თავად გზა განა- 
გრძო. 

უზენაესი სასამართლო საქმის განხილვისას 

დაეყრდნო შემდეგ სამართლებრივ არგუმენტა- 
ციას: 

ი მძღოლმა დაარღვია ავტოსატრანსპორტო 
საშუალების მართვის წესები, რის შედეგა- 

დაც გარდაიცვალა მგზავრი; 

ი მძღოლმა აღიქვა და გააცნობიერა რომ 
მან ფეხზე გადაუარა ბ.ყ-ს, გააცნობიერა 
ისიც, რომ ეს პირი ამის გამო იმყოფებოდა 
სიცოცხლისათვის საშიშ მდგომარეობაში, 
ითვალისწინებდა იმას, რომ პირი მოკლე- 
ბული იყო შესაძლებლობას გადაერჩინა 
თავი, ასევე იცოდა, რომ მგზავრს შეზღუ- 
დული ჰქონდა გადაადგილების შესაძლებ- 
ლობა ფეხის ტრამვის გამო; 

ია მგზავრისთვის დაზიანების მიყენების მო- 
მენტიდან, ბ.ყ.-ს წარმოეშვა მგზავრზე 
ზრუნვის ვალდებულება – შეიძინა სამა- 
რთლებრივი გარანტის სტატუსი; 

ი სამართლებრივი ვალდებულების წარმო- 
შობის მიუხედავად, მძღოლი არ დაეხმარა 
მგზავრს, გადაიყვანა ის შემთხვევის ადგი- 
ლიდან მოშორებით და მიატოვა უმწეო 
მდგომარეობაში, ყოველგვარი დახმარე- 
ბის გარეშე.2 

ია უზენაესმა სასამართლომ საერთოდ არ 
გაიზიარა სააპელაციო სასამართლოს პო- 
ზიცია განსაცდელში მიტოვებასთან დაკა- 
ვშირებით, რადგან მიიჩნია რომ ვინაიდან 
მძღოლმა დაარღვია ავტოსატრანსპორტო 
საშუალების მართვის წესები, რის შედეგა- 
დაც დადგა მძიმე შედეგი, იკვეთება მიზე- 
ზობრიობის სამი ძირითადი პირობა. იმ 
მომენტში როდესაც ბ.ყ. დაეჯახა და დააზი- 
ანა მგზავრი, მძღოლს წარმოეშვა მოქმე- 
დების სამართლებრივი მოვალეობა, ე.წ. 
სამართლებრივი გარანტის ფუნქცია, მან 
თავისი მოქმედებით ჩააყენა პირი სიცო- 
ცხლისათვის საშიშ მდგომარეობაში რის 
გამოც მასვე ევალებოდა შესაბამისი ზომე- 
ბის მიღება პირის დასახმარებლად. 

მაშასადამე უზენაესმა სასამართლომ შეცვა- 

ლა ქმედების კვალიფიკაცია 276-ე მუხლთან 
მიმართებაში და გააუქმა სააპელაციო სასამა- 
რთლოს გადაწყვეტილება სსკ-ის 128 მუხლთან 
მიმართებაში. უზენაესმა სასამართლომ დამა- 
ტებით გამოძიებაში დააბრუნა საქმე და გამო- 
ძიებაში დაბრუნების მთავარ მიზნად მიუთითა: 

ი იმის გარკვევა რამდენად ჰქონდა მძღო- 
ლს პირის დახმარების შესაძლებლობა და 
ასეთი დახმარების შემთხვევაში იქნებოდა 
თუ არა შესაძლებელი სასიკვდილო შედე- 
გის თავიდან აცილება; 

ი მძღოლის სუბიექტური დამოკიდებულების 
გარკვევა – უშვებდა თუ არა იმის შესაძ- 
ლებლობას რომ მის მიერ სავალდებულო 

და შესაძლებელი მოქმედებით შედეგი 
თავიდან იქნებოდა აცილებული. სასამა- 
რთლო უთითებს რომ ამის გასარკვევად 
გათვალისწინებულ უნდა იქნას მგზავრის 
დატოვების დრო, ადგილი, გარემოებები 
და მისი მდგომარეობა.2 

ძნელია არ დავეთანხმოთ უზენაესი სასამა- 

რთლოს პოზიციას. პირველ რიგში ვერ დავეთა- 
ნხმებით სააპელაციო სასამართლოს მიდგომას 
აღნიშნული ქმედების განსაცდელში მიტოვე- 
ბით დაკვალიფიცირების თაობაზე. მაშინ რო- 
დესაც პირის განსაცდელში ჩაგდება განპირო- 
ბებულია ამსრულებლის წინარე მოქმედებებით 
ყოველთვის უნდა შემოწმდეს უმოქმედობის მი- 
ზეზობრიობის პირობები. სამართლებრივი გა- 
რანტის ფუნქცია შეიძლება წარმოიშვას პირის 
წინა მოქმედებიდანაც. შესაბამისად, მოცემუ- 
ლი ქმედება მკვეთრად გასცდა განსაცდელში 
მიტოვების ფარგლებს და განზრახ დანაშაულ- 
ში გადაიზარდა. უზენაესი სასამართლოსთვის, 
უმოქმედობის შეფასების ამოსავალი გახდა სს- 
კ-ის 8 მუხლი, სასამართლო პირდაპირ აპელი- 
რებს უმოქმედობის მიზეზობრიობის სამ პირო- 
ბაზე, კერძოდ: 

1. პირს ეკისრება მოქმედების სპეციალუ- 
რი მოვალეობა: საქმის ფაქტობრივი 
გარემოებებიდან გამომდინარე, ამსრუ- 
ლებელი გახლდათ მძღოლი, რომელიც 
მართავდა ავტობუსს, მან დაარღვია 
ტრანსპორტის უსაფრთხოების წესები, 
ჯანმრთელობის დაზიანება მიაყენა და- 
ზარალებულს რის შედეგადაც თავისივე 
წინა მოქმედებიდან წარმოეშვა მოქმე- 
დების სპეციალური ვალდებულა – გახდა 
სამართლებრივი გარანტი დაზარალებუ- 
ლისთვის 

2. მძღოლს ჰქონდა მოქმედების შესაძლებ- 
ლობა: აღნიშნული საკითხი დამატებითი 
ძიების საგანად მიიჩნია სასამართლომ 
მაგრამ საქმის ფაქტობრივი გარემოებები- 
დან ცხადი ხდება რომ მძღოლმა გააცნო- 
ბიერა მგზავრის მდგომარეობა, მოშორე- 
ბით გადაიყვანა და საქმეში არ არსებობს 
რაიმე გარემოება რომელიც მიუთითებს 
რომ მას შეზღუდული ჰქონდა მოქმედება, 
არ შეეძლო დახმარება 

3. მძღოლის მოქმედებით მძიმე შედეგი თა- 
ვიდან აცილებული იქნებოდა: ეს საკი- 
თხიც დამატებით ძიების საგნად მიიჩნია 
სასამართლომ თუმცაღა, ამ საკითხის ძი- 
ების შედეგების მიუხედავად მაშინაც კი 

თუ აღმოჩნდებოდა რომ მგზავრი ვერ გა- 
დარჩებოდა მაინც გვექნებოდა შერეული 
უმოქმედობა ცხადია დაუმთავრებელი 
დანაშაულის კვალიფიკაციით – ე.ი. უმოქ- 
მედობით ჩადენილი განზრახ მკვლელო- 
ბის მცდელობა. 
საინტერესო საკითხი იქნება რა მოხდებო- 
და იმ შემთხვევაში მძღოლს რომ სატრანპო- 
რტო მოძრაობის წესები არ დაერღვია, სასა- 
მართლოს იმდენად ხშირად აქვს ხაზგასმული 
მძღოლის მიერ მოძრაობის წესების დარღვევა, 
ვფიქრობთ უმოქმედობის მიზეზობრიობის კვა- 
ლიფიკაციისას ესეც საკვანძო საკითხია – არა 
ყველა ტიპის წინა მოქმედება წარმოშობს სა- 
მართლებრივი გარანტის სტატუსს არამედ მხო- 
ლოდ კანონსაწინააღმდეგო მოქმედება. მიუ- 
ხედავად, სასამართლოს მიერ საკითხზე ხშირი 
აპელირებისა, მიგვაჩნია რომ წინა ქმედების 
მართლწინააღმდეგობას ამ შემთხვევაში არსე- 
ბითი მნიშვნელობა არ უნდა ჰქონდეს. 
არანაკლებ პრობლემატური საკითხია აღ- 
ნიშნული საქმის კიდევ ერთი ფიგურანტი – 
მძღოლის ძმა რომელიც ეხმარება მგზავრის 
მოშორებით გადაყვანაში, აღნიშნული ქმედე- 
ბის უმოქმედობით ჩადენილი განზრახი დანა- 
შაულად კვალიფიკაციის შემთხვევაში ცხადია 
დადგებოდა ამ პირის დანაშაულში თანამონა- 
წილეობის საკითხი. თანაამსრულებლობა ამ 
შემთხვევაში გამორიცხულია რადგან მძღოლი 
მოცემულ შემთხვევაში სპეციალურ სუბიექტია. 
დასასრულს გვუსრს ავღნიშნოთ რომ დანა- 
შაულებრივი უმოქმედობა ერთ ერთი ყველაზე 
სადაო და პრობლემატური ინსტიტუტია სისხლის 
სამართალში. ადამიანური ქცევის მრავალფე- 
როვნებიდა გამომდინარე, ყოველ კონკრეტულ 
შემთხვევაში, ძალზე რთული ხდება პრობლემა- 
ტური შემთხვევების ცალსახა კვალიფიკაცია, 
ვფიქრობთ ამ სფეროში გადამწვეტი სიტყვა 
სწორედ სასამართლო პრაქტიკას ეკუთვნის. 
წინამდებარე კვლევის ფარგლებში წარმოდგე- 
ნილი საქმე ერთადერთი საქმეა უზენაესი სას- 
მაართლოს პრაქტიკაში სადაც სასამართლო 
დეტალურად მსჯელობს უმოქმედობის მიზეზო- 
ბრიობაზე. ცხადია ეს სრულებით არ ნიშნავს 
იმას რომ ამ სფეროში პრაქტიკა არ არსებობს. 
პრაქტიკა საკმაოდ მრავალფეროვანია პირვე- 
ლი და მეორე ინსტანციის სასამართლოებში, 
უზენაესი სასამართლოს პოზიცია კი ამ კუთხით 
ცხადია ნორმის ინტერპრეტაციის ყველაზე კვა- 
ლიფიციური საშუალებაა და ამის გამო ძალზე 
მნიშვნელოვანია. 

